ไฮโซตั้ม คัมแบ็ก คู่กรณี หมอแอร์ ทำเอาโซเชียลระอุเป็นไฟ

กลับมาเป็นกระแสเดือดอีกครั้งในโซเชียล เมื่อวันที่ “ไฮโซตั้ม-วิชชุดา ลีนุตพงษ์” ได้โพสต์ผ่านเฟซบุ๊กว่า “Why does it feel like a Christmas morning in the middle of June? Inbox แตกมาก…”

ทำให้หลายคนจับโพสต์นี้ไปโยงกับข่าวล่าสุดของ “หมอแอร์-พ.ต.ท.หญิง พญ.อัญชุลี ธีระวงศ์ไพศาล” หมอตำรวจหญิงคนดัง ที่เพิ่งถูกตำรวจบุกจับคาคอนโด ในกรณีที่แอบอ้างใช้คลินิก 12 แห่งเป็นแหล่งสั่งซื้อยาเสียสาวมากกว่า 170,000 เม็ด มาตั้งแต่ปี 2565 และมีเงินหมุนเวียนกว่า 400 ล้านบาท

พอเจอโพสต์ของไฮโซตั้มอย่างนี้ หลายคนก็อดใจไม่ได้ที่จะย้อนไปถึงวลีเด็ดอย่าง “หากมีเรื่องอะไรก็พูดกันต่อหน้า ไม่ต้องแอ๊บแบ๊วค่ะ คนเขาดูออกนะคะ” จากไฮโซตั้ม ที่ไปมีเรื่องจนต้องขึ้นโรงขึ้นศาลกับหมอแอร์ในช่วงปี 2558–2560

ประเด็นคือ ไฮโซตั้มไปโพสต์ผ่านเฟซบุ๊กทำนองว่า หมอแอร์ไปแย่งแฟนของตัวเองที่เป็นนายตำรวจ จนทำให้ความรักของทั้งคู่ต้องจบลง ซึ่งไฮโซตั้มก็บอกชัดว่าตัวเองมีหลักฐาน มั่นใจว่าจะชนะ และที่หมอแอร์ทำให้เป็นเรื่องราวใหญ่โตถึงกับเรียกสื่อมวลชนมาสัมภาษณ์ถึงคลินิก ก็เพราะว่าอยากดัง จนสุดท้ายไฮโซตั้มก็ฟาดกลับด้วยวลีเด็ดโดนใจที่กลายมาเป็นมีมจนถึงทุกวันนี้ “ไม่ต้องแอ๊บแบ๊ว คนเขาดูออก”

ส่วนในเรื่องของคดีความ หมอแอร์ยื่นฟ้องไฮโซตั้ม 2 สำนวน คือ คดีหมิ่นประมาทโดยการโฆษณา และคดีละเมิดผ่านสื่อสังคมออนไลน์ ซึ่งสุดท้ายศาลได้ตัดสินให้ไฮโซตั้มถูกจำคุก 2 ปี แต่ให้รอลงอาญาไว้ก่อน

ทีนี้เราลองมาย้อนดูประวัติความเป็นมาของทั้งไฮโซตั้มและหมอแอร์กันบ้าง มาเริ่มกันที่เจ้าของวลีเด็ดกันก่อนเลย

“ไฮโซตั้ม” ลูกบ้านคนตระกูลดัง ซึ่งมีชื่อเสียงในฐานะนักธุรกิจหญิงในวงการรถยนต์หรู เป็นลูกสาวคนโตของ “คุณวิเชียร ลีนุตพงษ์” ผู้ก่อตั้งบริษัทในเครือ “ยนตรกิจ”

ด้านการศึกษา

จบมัธยมต้นจากโรงเรียนมาแตร์เดอีวิทยาลัย

เรียนต่อระดับมัธยมปลายที่โรงเรียนประจำที่อังกฤษ Wentworth Milton Mount, Bournemouth, UK

ปริญญาตรีด้าน Social Work จาก Seattle University สหรัฐอเมริกา

ปริญญาโทด้านการสอนภาษาอังกฤษแก่ผู้ที่ไม่ใช่เจ้าของภาษา จากสถาบันเดิม

ปริญญาเอกด้าน Social Work ทางออนไลน์จาก Capella University

ในสายงานธุรกิจ เธอดำรงตำแหน่งผู้ช่วยรองประธานคณะกรรมการ และกรรมการผู้จัดการด้าน PR & Marketing ของกลุ่มยนตรกิจ รวมถึงดูแลอีเวนต์ใหญ่ เช่น มอเตอร์โชว์มาตั้งแต่ปี 2006

ส่วนด้านของหมอแอร์

จบแพทยศาสตร์จากมหาวิทยาลัยขอนแก่น

ศึกษาต่อทางด้านจิตเวชเด็กและวัยรุ่นที่คณะแพทยศาสตร์ศิริราช

เคยดำรงตำแหน่งแพทย์ระดับ สบ.5 โรงพยาบาลตำรวจ และเป็นแกนนำโฆษกสำนักงานตำรวจแห่งชาติ

เป็นนักแสดง พิธีกร และอาจารย์พิเศษในหลายสถาบัน เช่น รพ.ตำรวจ ม.อุบลราชธานี และ ม.สยาม